Projekts

LATVIJAS REPUBLIKAS MINISTRU KABINETS

2021. gada Noteikumi Nr.

Rīgā (prot. Nr.   .§)

**Grozījumi Ministru kabineta 2016. gada 1. marta noteikumos Nr. 131 “Rūpniecisko avāriju riska novērtēšanas kārtība un riska samazināšanas pasākumi”**

Izdoti saskaņā ar Ķīmisko vielu likuma

11. panta otro daļu,

Izdarīt Ministru kabineta 2016. gada 1. marta noteikumos Nr. 131 “Rūpniecisko avāriju riska novērtēšanas kārtība un riska samazināšanas pasākumi” (Latvijas Vēstnesis, 2016, 45 nr.) šādus grozījumus:

1. Papildināt noteikumus ar 2.6.1 punktu šādā redakcijā:

“2.6.1 cits objekts – objekts vai darbības vieta, kas ietilpst šo noteikumu darbības jomā, vai zemāka līmeņa uzņēmums, kas kļūst par augstāka līmeņa uzņēmumu, vai otrādi 2015. gada 1. jūnijā vai vēlāk tādu iemeslu dēļ, kas nav minēti 2.13. punktā;”

2. Izteikt noteikumu 2.10. punktu šādā redakcijā:

“2.10. esošs objekts – objekts, uz kuru attiecas šie noteikumi, kā arī tiesiskais regulējums par rūpniecisko avāriju riska novērtēšanas kārtību un riska samazināšanas pasākumiem 2015. gada 31. maijā un, sākot ar 2015. gada 1. jūniju turpinās, ja netiek mainīta tā zemāka līmeņa riska objekta vai augstāka līmeņa riska objekta klasifikācija;”

3. Papildināt noteikumus ar 2.12.1 punktu šādā redakcijā:

“2.12.1 inspekcija – visas darbības, tostarp objektu apmeklējumi, iekšējo pasākumu, sistēmu, pārskatu un paveiktā darba kontroles dokumentu pārbaudes un pēcpasākumi, ko veic valsts institūcija, lai pārbaudītu un veicinātu objektu atbilstību šo noteikumu prasībām;”

4. Izteikt noteikumu 2.13. punktu šādā redakcijā:

“2.13. jauns objekts ir:

2.13.1. objekts, kas sāk darbību vai tiek uzbūvēts 2015. gada 1. jūnijā vai pēc minētās dienas;

2.13.2. darbības vieta, kas ir šo noteikumu darbības jomā, vai zemāka līmeņa riska objekts, kas kļūst par augstāka līmeņa riska objektu, vai otrādi 2015. gada 1. jūnijā vai vēlāk saistībā ar to, ka tiek pārveidoti tā objekti vai mainītas darbības un šo izmaiņu dēļ mainās objekta bīstamo vielu krājumu saraksts;”

5. Aizstāt noteikumu 2.14. punktā vārdu “inspicēšana” ar vārdu “inspekcija”.

6. Aizstāt noteikumu 45. punktā vārdus “praktiskajās mācībās” ar vārdiem “praktiskajās civilās aizsardzības un katastrofas pārvaldīšanas mācībās”.

7. Izteikt noteikumu 46. punktu šādā redakcijā:

“46. Valsts ugunsdzēsības un glābšanas dienests, izstrādājot vai būtiski mainot ārpusobjekta civilās aizsardzības plānu, sadarbībā ar atbildīgo personu, nodrošina sabiedrības līdzdalību, publicējot ārpusobjekta civilās aizsardzības plānu projektus Valsts ugunsdzēsības un glābšanas dienesta tīmekļvietnē, norādot termiņu, līdz kuram sabiedrība var iesniegt Valsts ugunsdzēsības un glābšanas dienestam jautājumus, ierosinājumus vai viedokli par plānu.”

8. Aizstāt noteikumu 50. punktā vārdu un ciparus “un 26.2.” ar vārdu un cipariem “26.2. un 26.3.”.

9. Papildināt noteikumu 53. punktā aiz vārda “esošajiem” ar vārdu “citiem”.

Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs